Башҡорт әҙәбиәтендә памфлет башланғысы 19 б . — 20 б. башы яҙыусылары Аҡмулла , М.И. Өмөтбаев , С.С.Яҡшығолов әҫәрҙәрендә осрай . 20 б . 20 — 30 ‑ сы йй . П. жанрына М.Ғафури ( “ Күҙ бәйләш — һуҡыр тәкә ” , “ Сит ил ҡунаҡтары ” ) , С.Ҡудаш ( “ Ялчин күҙенә күренгән ялҡын ” ) , Б.Ишемғол ( “ Сабир мулланың ҡәберҙән яҙған хаты ” ) , С.Агиш ( “ Шартына килһен ” ) һ.б. мөрәжәғәт итә , уларҙың сатираһының объекты булып , башлыса синфи дошмандар тора ( буржуазия , мещанлыҡ , руханиҙар ) .